CELEX: 52013XC0806(02)
Language: lt
Date: 2013-08-06
Title: 2013 m. rugpjūčio 5 d. Komisijos reglamento (ES) Nr. …/…, kuriuo iš dalies keičiamos Reglamento (EB) Nr. 1857/2006 nuostatos dėl jo taikymo laikotarpio, projektas

6.8.2013   
            
            
               LT
            
            
               Europos Sąjungos oficialusis leidinys
            
            
               C 227/1
            
         KOMISIJOS REGLAMENTO (ES) Nr. …/…
   2013 m. rugpjūčio 5 d.
   kuriuo iš dalies keičiamos Reglamento (EB) Nr. 1857/2006 nuostatos dėl jo taikymo laikotarpio, projektas
   2013/C 227/02
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 4 dalį,
   atsižvelgdama į 1998 m. gegužės 7 d. Tarybos reglamentą (EB) Nr. 994/98 dėl Europos bendrijos steigimo sutarties 92 ir 93 straipsnių taikymo kai kurioms horizontalios valstybės pagalbos rūšims (1),
   paskelbusi šio reglamento projektą (2),
   pasikonsultavusi su Valstybės pagalbos patariamuoju komitetu,
   kadangi:
   
               (1)
            
            
               2006 m. gruodžio 15 d. Komisijos reglamento (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiančio Reglamentą (EB) Nr. 70/2001 (3), galiojimas baigsis 2013 m. gruodžio 31 d.;
            
         
               (2)
            
            
               būsimo išimčių reglamento, kuris bus taikomas skiriant pagalbą mažosioms ir vidutinėms įmonėms, vykdančioms veiklą žemės ir miškų ūkio sektoriuje ir kaimo vietovėse, turinys priklauso nuo įvairių kitų priemonių, visų pirma naujo Bendrojo bendrosios išimties reglamento, kuriuo pakeičiamas 2008 m. rugpjūčio 6 d. Komisijos reglamentas (EB) Nr. 800/2008, skelbiantis tam tikrų rūšių pagalbą suderinama su bendrąja rinka taikant Sutarties 87 ir 88 straipsnius (4). Jis taip pat priklauso nuo būsimų kaimo plėtrai taikytinų taisyklių (5). Šios kitos priemonės 2014 m. sausio 1 d. dar nebus visiškai įsigaliojusios arba visapusiškai taikomos;
            
         
               (3)
            
            
               dėl šių priežasčių tikslinga Reglamento (EB) Nr. 1857/2006 taikymo laikotarpį pratęsti iki 2014 m. birželio 30 d.;
            
         
               (4)
            
            
               todėl Reglamentą (EB) Nr. 1857/2006 reikėtų atitinkamai iš dalies pakeisti;
            
         
               (5)
            
            
               Reglamento (EB) Nr. 1857/2006 taikymo tikslais reikėtų patikslinti, kad, panaikinus 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (6), nuorodas į tą reglamentą reikia laikyti nuorodomis į panaikintąjį reglamentą;
            
         
               (6)
            
            
               šiame reglamente numatytos priemonės atitinka Valstybės pagalbos patariamojo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1857/2006 23 straipsnio 1 dalies antroji pastraipa pakeičiama taip:
   
      „Jis taikomas nuo 2007 m. sausio 1 d. iki 2014 m. birželio 30 d.“
   
   2 straipsnis
   Reglamento (EB) Nr. 1857/2006 taikymo tikslais, panaikinus Reglamentą (EB) Nr. 1698/2005, visos Reglamente (EB) Nr. 1857/2006 pateiktos nuorodos į Reglamentą (EB) Nr. 1698/2005 laikomos nuorodomis į panaikintąjį reglamentą.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 5 d.
      
         
            Komisijos vardu
         
         
            Pirmininkas
         
         […] […]
      
   
   
      (1)  OL L 142, 1998 5 14, p. 1.
   
      (2)  OL C 227, 2013 8 6, p. 1.
   
      (3)  OL L 358, 2006 12 16, p. 3.
   
      (4)  OL L 214, 2008 8 9, p. 3.
   
      (5)  Europos Parlamento ir Tarybos reglamento dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, pasiūlymas, COM(2011) 627 galutinis/3.
   
      (6)  OL L 277, 2005 10 21, p. 1.